**Gősfa Község Önkormányzati Képviselő-testületének**

**3./2013(II.20.) önkormányzati rendelete
az újszülöttek támogatásáról**

Gősfa Község Önkormányzati Képviselő-testülete a szociális igazgatásról és szociális ellátásokról szóló, többször módosított 1993.évi III. törvény 1.§.(2) bekezdésének, 26.§-ának és 32.§.(3) bekezdésének felhatalmazása alapján az alábbi rendeletet alkotja.

**1.§.**

A rendelet célja Gősfa község lakosságának megtartó ereje, növelése, a kedvezőbb demográfiai mutatók elérése érdekében támogatást nyújtson az újszülött gyermekek jogán, amellyel hozzájárulhat a szülők gyermekneveléssel járó anyagi terheinek csökkentéséhez.

**2.§.**

A rendelet személyi hatálya kiterjed minden anyakönyvezett újszülött gyermekre, akinek állandó lakóhelyéül a lakcímnyilvántartásban Gősfai lakcím kerül bejegyzésre.

**A támogatás formája, mértéke, igénybevétele**

**3.§.**

 (1)Az önkormányzat az arra jogosultat kérelmére egyszeri, vissza nem térítendő pénzbeli támogatásban részesíti. A támogatás mértéke újszülött gyermekenként 20.000 Ft, mely támogatást egyösszegben kell kifizetni. Az újszülött gyermekek támogatása ikerszülés esetében külön-külön újszülöttenként történik.

 (2)A támogatás iránti kérelmet az újszülött gyermek születését követő 90 napon belül kell benyújtani a rendelet 1. mellékletét képező formanyomtatványon a Hivatalhoz, vagy a Gősfai Kirendeltségen.

 (3) A támogatási kérelem benyújtására a Gősfai állandó lakcímmel rendelkező újszülött gyermek törvényes képviselője jogosult.

**A támogatás finanszírozása**

**4.§.**

A rendeletben megállapított támogatás finanszírozására Gősfa község Önkormányzatának költségvetésében kell előirányzatot biztosítani.

**Hatásköri szabályok**

**5.§.**

 (1)A támogatás megállapításával kapcsolatos feladat- és hatásköröket – a képviselő-testület által átruházott hatáskörben – a közigazgatási hatósági eljárás és szolgáltatás általános szabályairól szóló, többször módosított 2004.évi CXL törvény alapján a polgármester gyakorolja.

(2) A kérelemnek teljes egészében helyt adó elsőfokú határozatból mellőzhető az indoklás és a jogorvoslatról való tájékoztatás.

**Záró rendelkezések**

**6.§.**

Ezen rendelet a kihirdetést követő napon lép hatályba.

**Gősfa, 2013. február 6.**

 **Farkas Tiborné Szita Gabriella
 polgármester aljegyző**

**Záradék:**

A rendelet a mai napon kihirdetve.

**Nagypáli, 2013. február 20.**

 **Szita Gabriella
 aljegyző**

1. **melléklet.**

**KÉRELEM**

**újszülött gyermek utáni egyszeri pénzbeli támogatásra**

1. **Kérelmező neve:…………………………………………………………………..**
2. **Kérelmező állandó lakcíme:………………………………………………………**
3. **Kérelmező születési helye, ideje:…………………………………………………**
4. **Kérelmező édesanyjának leánykori neve:……………………………………….**
5. **Kérelmező bankszámla száma:…………………………………………………..**
6. **Számlavezető pénzintézet neve:………………………………………………….**
7. **Kérelmező igényjogosult gyermeke(i):**

|  |  |  |  |
| --- | --- | --- | --- |
|  | **N é v** | **Lakcím** | **Születési dátum** |
|  |  |  |  |
|  |  |  |  |
|  |  |  |  |

Anyagi és büntetőjogi felelősségem tudatában nyilatkozom, hogy a fent közölt adatok a valóságnak megfelelnek. Tudomásul veszem és egyben hozzájárulok, hogy a közölt adatok valódiságát Nagypáli Közös Önkormányzati Hivatal a vonatkozó jogszabályok alapján ellenőrizheti.

Kérelmemhez csatolom az újszülött gyermek(ek) születési anyakönyvi kivonatának másolatát.

Gősfa, …………………………………………………

 ………………………………….

 kérelmező aláírása